lv lv eo lv lv fr en lv sl tr lv lv lv lv lv lv lv lv lv lv lv eo lv lv lv lv lv lv lv lv de lv lv lv de lv lv lv de lv lv lv ru lv lv lv lv sk de pl lv lv lv lv lv lv lv lv lv de lv lv en en hbs_lat fr fr sv en fr en ja fr de hbs_lat fr fr lv
KANDAVAS MĀKSLAS UN MŪZIKAS SKOLA
KMMS Pūtēju nodaļas absolventu un audzēkņu koncerts
Skolas direktore Maruta Balode klātesošajiem pastāstīja par skolas pirmsākumiem, atklājot dažādus interesantus faktus.
Kandavas Mūzikas skola tika dibināta 1959.gada jūlijā. Skolā mācījās 20 bērni, kurus mācīja trīs skolotāji, viens no tiem bija pats skolas direktors Juris Skrīveris. Bērni apguva klavierspēli, akordeonu un vijoli.
1961. gadā, kad Kandavā ieradās mūzikas skolotāju ģimene- Inta un Andris Freimaņi, skola paplašinājās. Skolotājs Andris Freimanis mācīja visu, ko mācēja pats: trompeti, klarneti, trombonu, tubu un flautu, bet skolotāja Inta Freimane- solfedžo un mūzikas literatūru. 15 gadu laikā skola atradusies dažādās ēkās un telpās- dzīvoklī Padomju ielā 16, Kandavas kultūras nama telpās, dzīvoklī Lielā ielā, Dārza ielā 6, Sabiles ielā 12, līdz 1974.gadā skolai piešķīra telpas Tirgus laukumā 11, kurā tā atradās 43 gadus. Mūzikas skolas 60 gadu pastāvēšanas laikā Pūtēju nodaļu ir pabeiguši 119 pūtēji un no tiem 16 absolventi ir turpinājuši studijas šajā jomā augstākā līmenī.
Lasīt visu ziņu (1) (34)
KMMS popgrupas "Taustiņi" koncerts Sabilē
14.decembrī Sabilē notika kārtējie Karstvīna svētki. Tajos ar kārtīgu koncertprogrammu (30 minūtes) piedalījās Kandavas Mākslas un mūzikas skolas popgrupa Taustiņi. Meitenes dziedāja sev mīļas Ziemassvētku laika dziesmas: "Ziemas šūpuļdziesma", "Ziemassvētku planēta", "Egles skuja, priedes skuja", "Ziemassvētki manā ielā " un vēl daudzas citas. Lai gan laika apstākļi nelutināja, tomēr meiteņu dziedātprieks bija pāri visam, un klausītāju atbalsts deva milzīgu gandarījumu. Paldies par pacietību un izturību meitenēm. Paldies vecākiem par atbalstu. Īpašs paldies Danutai Ābelei par skaistajiem, baltajiem apmetnīšiem, kā arī milzīgs paldies skolotājai Andrai Vilkaušai par nesavtīgi ieguldīto darbu!
Lasīt visu ziņu (5)
Kandavas Mākslas un mūzikas skolas zālē 6.decembra pēcpusdienā bija jūtama milzīga rosība. Mūzikas instrumenti tika ieskandināti, balsis ievingrinātas un satraukums virmoja gaisā. Audzēkņi un pedagogi gatavojās Ziemassvētku ieskandināšanas koncertam. Tajā piedalījās visu mūzikas nodaļu audzēkņi gan ar kolektīviem priekšnesumiem, gan arī ar solo iznācieniem. Zāli piepildīja paši stingrākie un tajā pašā laikā paši gaidītākie klausītāji - audzēkņu vecāki, vecvecāki, brāļi un māsas. Koncerts deva brīnumjauku noskaņu un motivāciju turpmākajam darbam kā audzēkņiem, tā pedagogiem. Liels paldies visiem par ieguldīto darbu!
Lasīt visu ziņu (11)
Kandavas Mākslas un mūzikas skolas audzēkņu darbu izstāde "Baltā ziema".
09.01.2020. Kandavas Mākslas un mūzikas skolas Mākslas nodaļas audzēkņi devās uz Kandavas kultūras namu, lai apskatītu pašu veikumu, kas apkopots vienā grandiozā izstādē ar nosaukumu " Baltā ziema". Izstādē tiek izvietota tikai neliela daļiņa no tapušajiem audzēkņu darbiem. Skolā mācās 102 audzēkņi un nodarbības ir ļoti daudz, taču visus saražotos darbiņus nav iespējams izlikt izstādē. Pedagogiem bija ļoti sarežģīti atlasīt darbiņus izstādei no visa paveiktā. Taču darbiņš ir padarīts un šī gada izstāde ir pateišām bagātīga un gaiša. Lai gan laukā šogad mūs nemaz nerotā baltā ziema, toties bērnu darbos ziema ir ļoti bagātīga, balta un pat vietām var iztēloties ļoti bargu salu! Rezultāts ir patiešām acīm baudāms! Liels paldies audzēkņiem par skaisto mākslu un pedagogiem par ieguldīto darbu!
Lasīt visu ziņu (18)
27.novembrī Kandavas Mākslas un mūzikas skolā notika radošās darbnīcas “PĀRSLAS”.  Tajās piedalījās mākslas nodaļas 5.-7. klašu audzēkņi. Katrs “izvēles priekšmeta” skolotājs piedāvāja savu radošo darbnīcu atšķirīgā tehnikā, taču kopējā tēma-pārslas. Skolotāja I. Šmēla  piedāvāja audzēkņiem gatavot pārsliņas no papīra strēmelēm, tās sapinot. Pie skolotājas L. Ekeres bija iespējams izgatavot pārslas grafikas tehnikā (izveidojot klišeju un tad atspiežot sietspiedes tehnikā). Skolotājs A. Jakobsons palīdzēja audzēkņiem piepildīt grandiozu ideju- izgriežot lielu 3 dimensiju sniegpārslu no koka plāksnes. Skolotāja L. Narvila piedāvāja papīra dizaina pārslas izgrieztas no stingrā papīra dažādos izmēros un formās. Skolotāja I. Baumane piedāvāja pārslas gatavot tekstildizainā.
Darbnīcu piedāvājums bija gana daudzveidīgs un audzēkņiem ļoti patika iesaistīties šajā procesā. Procesa rezultātā tika izgatavotas ļoti daudz un dažādas sniegpārsliņas, kas šobrīd rotā Mākslas un mūzikas skolas telpas un ir radīta svētku noskaņa visā skolā.
Liels paldies skolotājiem par ieguldīto darbu un audzēkņiem par aizrautīgu un radošu darbu!
Lasīt visu ziņu (17)
Gatavojoties projektam “Plecu pie pleca”
Projekts “Plecu pie pleca” jau kļuvis par ikgadēju tradīciju, kurā Mūzikas akadēmijas studenti dodas izbraukumos uz reģioniem, kur līdz ar sagatavoto koncertprogrammu atskaņo arī skaņdarbus kopā ar pašiem jaunākajiem mūziķiem – apkārtnē esošo mūzikas skolu audzēkņiem. Šajā sezonā par norises vietu izvēlēts Tukuma kultūras nams, simfoniskā orķestra pulkā aicinot Tukuma, Engures un Kandavas mūzikas skolu audzēkņus.
Kandavas Mākslas un mūzikas skolu šajā projektā pārstāv Adrija Anna Zariņa (vijole), Rimants Jakobovics (vijole) un Kārlis Vilkaušs (trompete).
Jaunie mūziķi, plecu pie pleca ar Jāzepa Vītola Mūzikas akadēmijas studentiem, koporķestrī izpildīs norvēģu komponista Eduarda Grīga “Rīts” un “Kalnu karaļa alā” no mūzikas H.Ibsena lugai “Pērs Gints”.
Nopietns sagatavošanās process notika mēģinājumos Tukuma Mūzikas skolā, diriģenta Kaspara Ādamsona vadībā un Mūzikas akadēmijā igauņu diriģenta Paula Megi vadībā.
3.decembrī pēc mēģinājuma Mūzikas akadēmijas lielajā zālē, jaunākajiem mūziķiem tika noorganizēta interesanta ekskursija pa Jāzepa Vītola “Gaismas pili”, tās zālēm un auditorijām, kā arī leģendāro Jāzepa Vītola dzīvokli/muzeju.
Paldies idejas autoram un projekta koordinatoram J.Vītola Latvijas Mūzikas akadēmijas  asoc.prof. Jānim Puriņam par piedāvāto iespēju iesaistīties šajā projektā.
5.decembrī  Tukuma kultūras namā vēl pēdējais mēģinājums un  pl.19.00 – KONCERTS.
Lasīt visu ziņu (5)
Radošā darbnīca Ziemassvētkus gaidot!
3.decembra pēcpusdienā Kandavas Mākslas un mūzikas skolas keramikas klasītē notika Radošās darbnīcas, kuras vadīja skolas audzēkņu Melitas un Anetes mamma Linda Leitande. Bērniem tika piedāvāts gatavot Ziemassvētku dekoriņus, magnētiņus, eglīšu rotājumus. Ļoti radošā un jaukā noskaņā tapa brīnumskaisti sirds darbiņi. Mīļš, mīļš paldies Lindai Leitlandei par atsaucību, pacietību, bagātīgo materiālu klāstu un nesavtību.